text: Ung mand dræbt af knivstik
  23 december 2012 kl. 11.02
  En 20-årig mand blev søndag morgen fundet død i en trappeopgang i Bramming.
  Syd- og Sønderjyllands Politi oplyser, at den unge mand er død efter knivstik i brystet.
  Politiet efterforsker sagen som drab. De første undersøgelser har vist, at gerningsstedet er en lejlighed i opgangen.
  Den dræbte blev fundet kl. 8.15 søndag morgen.
  Her til aften meddeler Syd- og Sønderjyllands Politi i en pressemeddelelse, at den 46- årig mand, der tidligere søndag blev anholdt og sigtet for drabet, er far til den dræbte.
  Faderen bliver fremstillet i grundlovsforhør for lukkede døre mandag morgen.
  